Folketingets miljøudvalg bøjer sig og tilslutter sig nu en faktahøring om de udskældte randzoner. I Nordjylland er de tidligere rasende landmændene tilfredse med beslutningen.

Omkring 1. september vil Folketingets fødevareudvalg og miljøudvalg sammen gennemføre en såkaldt faktahøring inden gennemførelsen af en ny vandmiljølov, der skal regulere, hvor meget kvælstof landmændene udleder til vandløb og fjorde. Og de nordjyske landmænd er tilfredse. - Vi har taget vandprøver her hele vinteren, der viser, at vi kun udleder en brøkdel af det kvælstof, man regner med. Så vi er meget glade for, at politikerne nu lægger op til, at vi skal have fakta på bordet, inden der træffes beslutninger, siger Agri Nords formand for planteavlsudvalget, René Lund Hansen. René Lund Hansen har tidligere været på Christiansborg for at få politikerne til at lytte til landmændenes argumenter. Efter høringen bliver der oprettet en hjemmeside, hvor alle kan komme med input og kommentarer.